Document ID: 32007D0680

ΑΠΌΦΑΣΗ ΤΗΣ ΕΠΙΤΡΟΠΉΣ
της 22ας Οκτωβρίου 2007
για την τροποποίηση της απόφασης 2006/410/ΕΚ για καθορισμό των ποσών τα οποία, σύμφωνα με το άρθρο 10 παράγραφος 2, το άρθρο 143δ και το άρθρο 143ε του κανονισμού (ΕΚ) αριθ. 1782/2003 του Συμβουλίου, διατίθενται στο ΕΓΤΑΑ και των ποσών που διατίθενται για δαπάνες του ΕΓΤΕ και της απόφασης 2006/636/ΕΚ για τον καθορισμό της ετήσιας κατανομής, ανά κράτος μέλος, του ποσού της κοινοτικής στήριξης στην αγροτική ανάπτυξη για το διάστημα από την 1η Ιανουαρίου 2007 έως τις 31 Δεκεμβρίου 2013
[κοινοποιηθείσα υπό τον αριθμό Ε(2007) 5106]
(2007/680/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως το άρθρο 12 παράγραφοι 2 και 3,
τον κανονισμό (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (2), και ιδίως το άρθρο 69 παράγραφος 4,
Εκτιμώντας τα ακόλουθα:
(1)
Το άρθρο 4 παράγραφος 1 του κανονισμού (ΕΚ) αριθ. 378/2007 του Συμβουλίου, της 27ης Μαρτίου 2007, σχετικά με τον καθορισμό των κανόνων της προαιρετικής διαφοροποίησης των άμεσων ενισχύσεων που προβλέπονται από τον κανονισμό (ΕΚ) αριθ. 1782/2003 για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς, και για την τροποποίηση του κανονισμού (ΕΚ) αριθ. 1290/2005 προβλέπει ότι η Επιτροπή καθορίζει τα καθαρά ποσά που προκύπτουν από την εφαρμογή της προαιρετικής διαφοροποίησης και ότι τα ποσά αυτά προστίθενται στην ετήσια κατανομή ανά κράτος μέλος όσον αφορά την κοινοτική στήριξη της αγροτικής ανάπτυξης που αναφέρεται στο άρθρο 69 παράγραφοι 4 και 5 του κανονισμού (ΕΚ) αριθ. 1698/2005.
(2)
Το άρθρο 12 του κανονισμού (ΕΚ) αριθ. 1290/2005 προβλέπει ότι η Επιτροπή, κατ' εφαρμογή του άρθρου 4 παράγραφος 1 του κανονισμού (ΕΚ) αριθ. 378/2007, καθώς και του άρθρου 10 παράγραφος 2 του άρθρου 143δ και του άρθρου 143ε του κανονισμού (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (3), καθορίζει τα ποσά που τίθενται στη διάθεση του ΕΓΤΑΑ, καθώς και το καθαρό υπόλοιπο που είναι διαθέσιμο για τις δαπάνες του ΕΓΤΕ.
(3)
Τα ποσά που τίθενται στη διάθεση του ΕΓΤΑΑ και το καθαρό υπόλοιπο που είναι διαθέσιμο για τις δαπάνες του ΕΓΤΕ πρέπει να καθορίζονται με βάση τα μέγιστα ετήσια ποσά που αντιστοιχούν στα οικονομικά έτη 2007-2013.
(4)
Η απόφαση 2006/410/ΕΚ της Επιτροπής (4) καθόρισε τα ποσά που προκύπτουν από την εφαρμογή των μειώσεων των άμεσων πληρωμών που προβλέπονται στο άρθρο 10 παράγραφος 2, και από τα άρθρα 143δ και 143ε του κανονισμού (ΕΚ) αριθ. 1782/2003, τα οποία τίθενται στη διάθεση του ΕΓΤΑΑ, καθώς και το καθαρό υπόλοιπο που είναι διαθέσιμο για τις δαπάνες του ΕΓΤΕ, για τα οικονομικά έτη 2007 έως 2013.
(5)
Η απόφαση 2006/493/ΕΚ του Συμβουλίου (5) καθορίζει το ποσό της κοινοτικής στήριξης υπέρ της αγροτικής ανάπτυξης για την περίοδο από την 1η Ιανουαρίου 2007 έως την 31η Δεκεμβρίου 2013, την ετήσια κατανομή της, καθώς και το ελάχιστο ποσό που διατίθεται στις περιφέρειες που είναι επιλέξιμες για το στόχο «σύγκλιση».
(6)
Η απόφαση 2006/636/ΕΚ της Επιτροπής (6) καθορίζει την κατανομή ανά κράτος μέλος της κοινοτικής στήριξης υπέρ της αγροτικής ανάπτυξης για την περίοδο από την 1η Ιανουαρίου 2007 έως την 31η Δεκεμβρίου 2013, μεταξύ άλλων σε ό,τι αφορά τις μεταφορές προς το ΕΓΤΑΑ.
(7)
Ύστερα από την έγκριση της απόφασης 2007/679/ΕΚ της Επιτροπής, της 22ας Οκτωβρίου 2007, για τον καθορισμό των καθαρών ποσών που προκύπτουν από την εφαρμογή της προαιρετικής διαφοροποίησης στο Ηνωμένο Βασίλειο για τα έτη 2007-2012 (7), βάσει του άρθρου 4 παράγραφος 1 του κανονισμού (ΕΚ) αριθ. 378/2007, είναι σκόπιμο να προσαρμοστούν τα ποσά που τίθενται στη διάθεση του ΕΓΤΑΑ και να προστεθούν τα ποσά αυτά στην ετήσια κατανομή της κοινοτικής ενίσχυσης της αγροτικής ανάπτυξης για το Ηνωμένο Βασίλειο.
(8)
Επομένως, είναι σκόπιμο να τροποποιηθούν αναλόγως οι αποφάσεις 2006/410/ΕΚ και 2006/636/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2006/410/ΕΚ τροποποιήθηκε ως εξής:
1.
το άρθρο μόνο αντικαθίσταται από το ακόλουθο κείμενο:
«Άρθρο μόνο
Τα ποσά που τίθενται στη διάθεση του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) για τα οικονομικά έτη 2007-2013 κατ' εφαρμογή του άρθρου 10 παράγραφος 2, του άρθρου 143δ και του άρθρου 143ε του κανονισμού (ΕΚ) αριθ. 1782/2003, και του άρθρου 1 παράγραφος 1 του κανονισμού (ΕΚ) αριθ. 378/2007, καθώς και το καθαρό υπόλοιπο που είναι διαθέσιμο για τις δαπάνες του Ευρωπαϊκού Γεωργικού Ταμείου Εγγυήσεων (ΕΓΤΕ), παρατίθενται στο παράρτημα της παρούσας απόφασης»·
2.
το παράρτημα της απόφασης αντικαθίσταται από το κείμενο που περιλαμβάνεται στο παράρτημα Ι της παρούσας απόφασης.
Άρθρο 2
Στον πίνακα που παρατίθεται στο παράρτημα της απόφασης 2006/636/ΕΚ, τα ποσά που αφορούν το Ηνωμένο Βασίλειο και τα συνολικά ποσά που προκύπτουν από την πρόσθεση των ποσών που αφορούν όλα τα κράτη μέλη αντικαθίστανται από τα ποσά που παρατίθενται στο παράρτημα ΙΙ της παρούσας απόφασης.
Άρθρο 3
Η παρούσα απόφαση εφαρμόζεται από το οικονομικό έτος 2008.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 22 Οκτωβρίου 2007.

Labels: 2
15
19